CELEX: 62019CN0865
Language: sk
Date: 2019-11-27 00:00:00
Title: Vec C-865/19: Návrh na začatie prejudiciálneho konania, ktorý podal Tribunal d’instance de Rennes (Francúzsko) 27. novembra 2019 – Caisse de Crédit Mutuel Le Mans Pontlieue/OG

17.2.2020   
            
            
               SK
            
            
               Úradný vestník Európskej únie
            
            
               C 54/34
            
         
      Návrh na začatie prejudiciálneho konania, ktorý podal Tribunal d’instance de Rennes (Francúzsko) 27. novembra 2019 – Caisse de Crédit Mutuel Le Mans Pontlieue/OG
      (Vec C-865/19)
      (2020/C 54/37)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal d’instance de Rennes
      
         Účastníci konania pred vnútroštátnym súdom
      
      
         Žalobkyňa: Caisse de Crédit Mutuel Le Mans Pontlieue
      
         Žalovaný: OG
      
         Prejudiciálna otázka
      
      V prípade, ak je ročná percentuálna miera nákladov spotrebiteľského úveru 5,364511 %, umožňuje pravidlo vyplývajúce zo smerníc 98/7/ES zo 16. februára 1998 (1), 2008/48/ES z 23. apríla 2008 (2) a 2014/17/EÚ zo 4. februára 2014 (3), podľa ktorého v jeho francúzskej verzii „Le résultat du calcul est exprimé avec une exactitude d'au moins une décimale. Si le chiffre de la décimale suivante est supérieur ou égal à 5, le chiffre de la première décimale sera augmenté de 1 (Výsledok výpočtu bude vyjadrený s presnosťou aspoň na jedno desatinné miesto. Ak sa hodnota číslice na nasledujúcom desatinnom mieste rovná alebo je väčšia ako 5, hodnota číslice na prvom desatinnom mieste sa zvýši o jeden)“ považovať za presnú udávanú ročnú percentuálnu mieru nákladov vo výške 5,363 %?
      
         (1)  Smernica 98/7/ES Európskeho parlamentu a Rady zo 16. februára 1998, ktorou sa mení a dopĺňa smernica 87/102/EHS o aproximácii zákonov, iných právnych predpisov a správnych opatrení členských štátov vzťahujúcich sa na spotrebiteľský úver (Ú. v. ES L 101, 1998, s. 17; Mim. vyd. 15/004, s. 36).
      
         (2)  Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 2008, s. 66).
      
         (3)  Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (Ú. v. EÚ L 60, 2014, s. 34).